cyanic-selkie/wikianc huggingface dataset:
ফোরো রোমানো
কোলোসেও-র বেশ কাছে অবস্থিত এই ফোরামে বর্তমানে কেবলই প্রত্নতাত্ত্বিক নিদর্শনের সংগ্রহশালা। এখনও কিছু কিছু স্থানে খনন কাজ চলছে। এসব দেখতে নিয়মিত প্রচুর ইতালীয় ও আন্তর্জাতিক দর্শনার্থী ভিড় জমায়। প্রাচীন রোমের অনেক গুরুত্বপূর্ণ স্থাপনার অবস্থান ছিল ফোরামের বেশ কাছে। এই রাজ্যের প্রাচীনতম কিছু উপসনালয় ও মন্দিরের অবস্থান ফোরামের দক্ষিণ-পূর্ব প্রান্তে। যেমন ৮ম খ্রিস্টপূর্বাব্দে নির্মীত রাজকীয় বাসভবন বা রেজিয়া, ৭ম খ্রিস্টপূর্বাব্দের ভেস্তার মন্দির, এবং একে ঘিরে অবস্থিত ভেস্তাল কুমারীদের বাড়ি। রোমান সম্রাজ্যের উত্থানের পর এর সবগুলোরই পুনর্নির্মাণ করা হয়। উত্তর-পশ্চিম দিকের ঐতিহাসিক উপসনালয়গুলোর মধ্যে আছে উমবিলিকুস উর্বিস এবং ভোলকানাল (ভালকানের উপসনালয়)।
কার্তিক (অভিনেতা)
কার্তিক (জন্মঃ ১৯৬০) হচ্ছেন ভারতের সাবেক একজন তামিল চলচ্চিত্র অভিনেতা। তিনি অভিনেতা আর. মুথুরমণের ছেলে। ১৯৮১ সালের চলচ্চিত্র আলাইগাল ওইভাতিল্লাই ছিলো তার অভিনীত প্রথম চলচ্চিত্র। অভিনয়ে তাকে এখন আর তেমন সক্রিয় দেখা যায়না, তিনি আশির দশক থেকে নব্বইয়ের দশক পর্যন্ত অভিনয় করেছিলেন। ব্যক্তিগত জীবনে তিনি দুইবার বিয়ে করেছিলেন।
১২২৫
১২২৫ গ্রেগরীয় বর্ষপঞ্জির একটি সাধারণ বছর।
আইরিস মাইটি
আইরিস মাইটি একজন ভারতীয় মডেল এবং অভিনেত্রী। তিনি ২০১৩ সালে রিয়েলিটি শো বিগ বস বাংলা ১ -এ অংশগ্রহণ করেছিলেন।
মেলবোর্ন
মেলবোর্ন  অস্ট্রেলিয়ার দক্ষিণ-পূর্বাঞ্চলে অবস্থিত ভিক্টোরিয়ার রাজধানী ও সর্বাপেক্ষা ঘনবসতিপূর্ণ শহর। দক্ষিণ-পূর্বাঞ্চলীয় উপকূলের ইয়ারা নদীর প্রবেশমুখে অবস্থিত পোর্ট ফিলিপ বে এলাকায় এ শহরের অবস্থান। জনসংখ্যার দিক দিয়ে দ্বিতীয় স্থানের অধিকারী মেলবোর্ন, সিডনির পরেই এর অবস্থান। ২০১৩ সালের হিসেব অনুযায়ী এ শহরের জনসংখ্যা প্রায় ৪৩৪৭৯৫৫জন। ভৌগোলিক ও ঐতিহাসিকভাবে দুই শহরের চারিত্রক গঠন ভিন্নতর হলেও শহর দুটি ভাল-আচরণকল্পে প্রতিপক্ষের ভূমিকায় অবতীর্ণ। বৃহৎ সুদৃঢ় অর্থনৈতিক কাঠামো, সাংস্কৃতিক ও প্রশাসনিক কেন্দ্র এর প্রধান বৈশিষ্ট্য। অস্ট্রেলিয়াসহ এশিয়া-প্রশান্ত মহাসাগরীয় অঞ্চলের প্রধান অর্থনৈতিক কেন্দ্রবিন্দু এ শহরকে ঘিরে।  গ্রীষ্মকাল হিসেবে জানুয়ারি-ফেব্রুয়ারি মাসে গড়পড়তা তাপমাত্রা হচ্ছে ২৬°সে./৭৯°ফা.।
বিশ্বের সকল এলাকা থেকে ব্যক্তির আগমন ঘটায় বিভিন্ন সংস্কৃতির প্রসার ঘটেছে এখানে। তাই এই শহরটি বহুসাংস্কৃতিক শহরের মর্যাদা পেয়েছে। ইআইইউ’র তথ্য মোতাবেক, ২০১১ সাল থেকে বিশ্বের সবচেয়ে বসবাস উপযোগী শহরের তালিকায় এর অবস্থান রয়েছে। ২০০২ সাল থেকে বিশ্বের তিনটি বসবাসযোগ্য শহর হিসেবেও এর অবস্থান। এছাড়াও, অসলো’র সাথে যৌথভাবে চতুর্থ সর্বাপেক্ষা ব্যয়বহুল নগরীও এটি।
নিজস্ব ছোট ছোট রেলগাড়ীজাতীয় ট্রামের জন্যও এর পরিচিতি রয়েছে। শহরের চতুর্দিকে ইয়ারা নদী বহমান। এছাড়াও এখানে অনেকগুলো বৃহৎ আকৃতির উদ্যান, বাগান ও কিছু উপকূল রয়েছে। পর্যটকদের আকর্ষণের কেন্দ্রবিন্দুতে পরিণত হয়েছে এ শহরটি। জাদুঘর, চিত্রাঙ্কন, রেস্তোরাঁর খাবার, কেনা-কাটাসহ বড় ধরনের ক্রীড়া আয়োজন স্থলও এটি। মেলবোর্নের শিক্ষাব্যবস্থা, বিনোদন, স্বাস্থ্যচর্চা, গবেষণা ও উন্নয়ন, পর্যটন ও ক্রীড়া উচ্চ পর্যায়ের।
অর্থনীতি
সড়ক ও রেলপথ যোগাযোগ ব্যবস্থা শহরের চতুর্দিকে বিস্তৃত। ব্রডমিডো এলাকার কাছাকাছি বৃহৎ আন্তর্জাতিক বিমানবন্দর রয়েছে। মেলবোর্ন বিমানবন্দর দেশের অন্যতম প্রধান প্রবেশপথ। আন্তর্জাতিক পর্যটকদের ব্যাপক সমাগম এ বিমানবন্দর দিয়ে ঘটে। এছাড়াও এ বিমানবন্দরটি অস্ট্রেলিয়ার দ্বিতীয় ব্যস্ততম বিমানবন্দর। অস্ট্রেলিয়ার সর্ববৃহৎ ও ব্যস্ততম বন্দর মেলবোর্ন বন্দর দিয়ে প্রতি বছর ৭৫ বিলিয়ন মার্কিন ডলারের মালামাল হস্তান্তরিত হয় যা দেশের মোট বাণিজ্যের ৩৯%।
হ্যাপি সুগার লাইফ
প্রেক্ষাপট
সিরিজের কেন্দ্রীয় চরিত্র সাতো মাতসুজাকা, এক অজানা ছোট্ট মেয়ে শিওর সাথে বন্ধুত্ব স্থাপন করে এবং অবিলম্বে তার প্রেমে পড়ে যায়। শিওর মা তাকে ত্যাগ করে দিয়েছে জানতে পারলে সাতো নিজের অ্যাপার্টমেন্টে তাকে নিয়ে আসে ও একসাথে থাকতে শুরু করে। সাতো প্রতিজ্ঞা করে যে নিজের ভালোবাসাকে রক্ষা করতে তাকে যদি হাতও লাল করতে হয়, তবুও সে কিছুতেই পিছপা হবে না।
প্রোটিন
প্রোটিন (Protein) হল এক প্রকারের বৃহৎ জৈব অণু কিংবা বৃহদাণু, যা এক বা একাধিক দীর্ঘ অ্যামিনো অ্যাসিড উদ্বৃত্তের শৃঙ্খল নিয়ে গঠিত। প্রোটিনগুলি জীবদেহের ভেতরে বিশাল সংখ্যক কার্য সম্পাদন করে, যেমন বিপাকীয় বিক্রিয়াসমূহের অনুঘটন, ডিএনএ প্রতিলিপিকরণ, উদ্দীপকের প্রতি সাড়াদান, কোষ ও জীবদেহে কাঠামো প্রদান, এক স্থান থেকে অন্যত্র বিভিন্ন অণু পরিবহন, ইত্যাদি। প্রোটিনগুলিকে একে অপরের থেকে মূলত তাদের অ্যামিনো অ্যাসিডের অনুক্রমগুলি দ্বারা পৃথক করা যায়। এই অনুক্রমগুলি আবার প্রোটিনগুলির বংশাণুগুলিতে অবস্থিত নিউক্লিওটাইড অনুক্রম দ্বারা শাসিত হয়। সাধারণত প্রোটিনের অ্যামিনো অ্যাসিডের অনুক্রমগুলির কারণে প্রোটিন ভাঁজকরণ সংঘটিত হয়ে সেটির একটি সুনির্দিষ্ট ত্রিমাত্রিক কাঠামো সৃষ্টি হয়, যা সেটির কর্মকাণ্ড নির্ধারণ করে। একটি অ্যামিনো অ্যাসিড দীর্ঘ শৃঙ্খল যা পলিপেপটাইড নামে পরিচিত।
হ্যাপি সুগার লাইফ
মাঙ্গা
তোমিয়াকা কাগিসোরা মাঙ্গা সিরিজটি স্কোয়ার এনিক্স এর শোনেন মাঙ্গা ম্যাগাজিন "গানগান জোকার" -এ ২০১৫ সালের ২২শে মে, প্রথমবার প্রকাশিত করেন। ২০১৬ সালের ২২শে অক্টোবর থেকে ২০১৮ সালের ২২শে জুন পর্যন্ত মাঙ্গার ৮টি "তানকোবোন" খন্ড মুক্তিলাভ করে। সিরিজটি ২০১৯ সালের ২২ জুন সমাপ্ত হয় এবং এর নবম ও দশম খন্ড একই বছরের ২২শে জুলাই মুক্তি পায়। ২০১৮ সালের ৮ই জুলাই, ইয়েন প্রেস তাদের অ্যানিমে এক্সপো বৈঠকে এই মাঙ্গার দত্তাধিকার প্রাপ্তির খবর ঘোষণা করে।
অ্যানিমে
অ্যানিমে সংস্করণটি কেইজো কুসাকাওয়া এবং নোবুয়সি নাগায়ামা দ্বারা পরিচালিত এবং এজো'লা স্টুডিও কর্তৃক আয়োজিত। এটি লিখেছেন তোওকো মাচিন্দা ও চরিত্র পরিকল্পক হিসেবে কাজ করেছেন শোকো ইয়াসুদা।
ইয়ৌকু মাতসুবারা সিরিজের মূখ্য কালার আর্টিস্ট ছিলেন এবং ব্যাকগ্রাউন্ড চিত্র পরিকল্পনায় ছিলেন কিয়োতাকা ইয়াচি। ফটোগ্রাফি পরিকল্পক হিসেবে কাজ করেছেন ইয়াসুয়ুকি ইতোউ, আবহ সঙ্গীত পরিচালনায় ছিলেন ইয়াওই তাতেইশি এবং সিরিজটি এডিট করেছেন ইউজি ওকা। সিরিজের গানগুলি রচনা করেছেন কৌচিরো কামেয়ামা। ওপেনিং থিম "ওয়ান রুম সুগার লাইফ" (ワンルームシュガーライフ) গেয়েছেন আকারি নানায়ো, অপরদিকে এন্ডিং থিম "সুইট হার্ট" গেয়েছেন রিওনা।
১২ পর্বের এই সিরিজটি জাপানে ২০১৮ সালের ১৪ই জুলাই থেকে ২৯শে সেপ্টেম্বর পর্যন্তঅ্যানিমিসম প্রোগ্রামিং ব্লক থেকে এমবিএস, টিবিএস, বিএস-টিবিএস এবং এটি-এক্স -এ ধারাবাহিকভাবে সম্প্রচারিত হতে থাকে। অ্যামাজম ভিডিওতে সিরিজটি গোটা বিশ্বে যুগপতভাবে সম্প্রচারিত হয়েছিল।
কে সুরুস্বামী
কে সুরুস্বামী একজন ভারতীয় রাজনীতিবিদ এবং বিধানসভার প্রাক্তন সদস্য ছিলেন। তিনি ১৯৭১ নির্বাচনে দ্রাবিড় মুন্নেত্র কড়গম প্রার্থী হিসাবে শ্রীবিলিপুতুর আসন থেকে তামিলনাড়ু বিধানসভায় নির্বাচিত হয়েছিলেন।
দীর্ঘস্থায়ী করোনাভাইরাস রোগ
দীর্ঘস্থায়ী করোনাভাইরাস রোগ বলতে করোনাভাইরাস রোগ-২০১৯-এ আক্রান্ত রোগীর স্বাভাবিক স্বাস্থ্যোদ্ধারের পরে আবির্ভূত হওয়া বা বজায় থাকা দীর্ঘস্থায়ী পরিণামোপসর্গসমূহ দ্বারা বৈশিষ্ট্যায়িত একটি রোগাবস্থাকে বোঝায়। এটিকে দীর্ঘস্থায়ী কোভিড (long COVID), কোভিড-১৯-পরবর্তী সংলক্ষণ (post-COVID-19 syndrome), কোভিড-১৯-পরবর্তী প্রকট পরিণামোপসর্গসমূহ (post-acute sequelae of COVID-19 বা PASC), দীর্ঘস্থায়ী কোভিড সংলক্ষণ (chronic COVID syndrome বা CCS), বহুদূর টানা কোভিড (long-haul COVID), ইত্যাদি বিভিন্ন নামে ডাকা হতে পারে।
দীর্ঘস্থায়ী করোনাভাইরাস রোগ দেহের প্রায় সমস্ত অঙ্গতন্ত্রের উপরে ক্রিয়াশীল হতে পারে এবং পরিণামোপসর্গের জন্ম দিতে পারে, যাদের মধ্যে রয়েছে শ্বসনতন্ত্রীয় বিকার, স্নায়ুতন্ত্রীয় ও স্নায়ু-সংজ্ঞানাত্মক বিকার, মানসিক স্বাস্থ্য বিকার, বিপাকীয় বিকার, হৃৎবাহ বিকার, জঠরান্ত্রীয় বিকার, অস্বস্তিভাব, অবসন্নতা, পেশী-কঙ্কালীয় ব্যথা ও রক্তাল্পতা। সাধারণত বিভিন্ন ধরনের লক্ষণ-উপসর্গ এ প্রসঙ্গে আলোচিত হয়ে থাকে, যেমন অবসন্নতা, মাথাব্যথা, শ্বাসকষ্ট, ঘ্রাণহানি (Anosmia), ঘ্রাণ অপবেদন (Parosmia), পেশীর দুর্বলতা, হালকা জ্বর ও সংজ্ঞানাত্মক ক্রিয়াবিকার।
যদিও দীর্ঘস্থায়ী করোনাভাইরাস রোগের বিভিন্ন দিক নিয়ে গবেষণা চলমান আছে,, এই অসুস্থতা বা রোগাবস্থাটির সংজ্ঞাটি এখনও সুস্পষ্ট নয় এবং এটি কীভাবে কাজ করে, তা নিয়ে শীঘ্রই সিদ্ধান্তে উপনীত হওয়া সম্ভব নয়। কিছু কিছু দেশ ও এলাকার স্বাস্থ্যব্যবস্থাতে এই ধরনের রোগীদের সেবার জন্য ব্যবস্থা করা হয়েছে এবং এই উদ্দেশ্যে বিশেষায়িত চিকিৎসাকেন্দ্র বা ক্লিনিক প্রতিষ্ঠা ও পরামর্শদানের ব্যবস্থা গ্রহণ করা হয়েছে।   তা সত্ত্বেও অসুস্থতাটি ভালোভাবে এখনও চরিত্রায়িত করা হয়নি, এটি কীভাবে কাজ করে তা জানা সম্ভব হয়নি, এটি কীভাবে নির্ণয় করতে হবে, সে ব্যাপারে কোনও নির্দিষ্ট স্থিতিশীল মানদণ্ড নেই। তাই এটিকে এক ধরনের অজ্ঞাত কারণজাত বা স্বয়ম্ভূত রোগ হিসেবে গণ্য করা হয় এবং এটি নির্ণয়ের জন্য বর্জনমূলক রোগনির্ণয় পদ্ধতি অবলম্বন করা হয়।
১২২৬
১২২৬ গ্রেগরীয় বর্ষপঞ্জির একটি সাধারণ বছর।
থানেশ্বর বরো
থানেশ্বর বরো হলেন আসামের অসম গণ পরিষদ থেকে রাজনীতিবিদ। তিনি রাঙ্গিয়া আসন থেকে আসাম বিধানসভা নির্বাচিত হয়েছিলেন। ২০১৬ সালে তিনি অসম গণ পরিষদ (আঞ্চলিক) নামে একটি নতুন রাজনৈতিক দল প্রতিষ্ঠা করেন।
দীপ্তি শর্মা (মডেল)
দীপ্তি শর্মা একজন ভারতীয় ফ্যাশন মডেল এবং সৌন্দর্য প্রতিযোগিতার চূড়ান্ত পর্যায়ের প্রতিযোগী। শর্মা ব্যালেন্সিয়াগা- এর এস/এস ২০১৮ শো-এর জন্য একচেটিয়া হিসেবে আত্মপ্রকাশ করেছিলেন, যেটি তিনি বন্ধ করেছিলেন, এবং তিনিই প্রথম ভারতীয় মডেল যিনি তাদের প্রচারণায় হাজির হন।
এন সুরেশ রাজন
সুরেশ রাজন (জন্ম: ৩১ শে মার্চ ১৯৬৩, নাগারকোলি) তামিলনাড়ু রাজ্যের একজন ভারতীয় রাজনীতিবিদ।
মিঃ সুরেশ রাজন এমএ ডিগ্রিধারী। তিনি তার রাজনৈতিক জীবন শুরু করেছিলেন দ্রাবিড় মুন্নেত্র কড়গম (ডিএমকে) যুব শাখা থেকে। তিনি ১৯৯৬-২০০১, ২০০৬-২০১১ এবং ২০১৬ সাল থেকে তামিলনাড়ু বিধানসভায় নির্বাচিত হয়েছিলেন। তিনি ২০০৬ থেকে ২০১১ সাল পর্যন্ত তামিলনাড়ু রাজ্যের পর্যটন মন্ত্রী ছিলেন।
তথ্যসূত্র
N. Suresh Rajan
সূরা যারিয়াত
সূরা আয-যারিয়াত (আরবি ভাষায়: الذّاريات‎) মুসলমানদের ধর্মীয় গ্রন্থ কুরআনের ৫১ তম সূরা, এর আয়াত অর্থাৎ বাক্য সংখ্যা ৬০ এবং এর রূকু তথা অনুচ্ছেদ সংখ্যা ৩। সূরা আয-যারিয়াত মক্কায় অবতীর্ণ হয়েছে।
নামকরণ
এই সূরাটির প্রথম শব্দ وَالذَّارِيَاتِ থেকে এই সূরার নামটি গৃহীত হয়েছে; অর্থাৎ, এটি সেই সূরা যা الحجرات (‘আয-যারিয়াত’) শব্দটি দ্বারা শুরু হয়েছে।
নাযিল হওয়ার সময় ও স্থান
বিষয়বস্তু ও বর্ণনাভঙ্গী থেকে স্পষ্ট বুঝা যায়, যে সময় নবী সাল্লাল্লাহু আলাইহি ওয়া সাল্লামের ইসলামী আন্দোলনের মোকাবিলা অস্বীকৃতি, ঠাট্রা-বিদ্রুপ ও মিথ্যা অভিযোগ আরোপের মাধ্যমে অত্যন্ত জোরে শোরেই করা হচ্ছিলো ঠিকই কিন্তু তখনো জুলুম ও নিষ্ঠুরতার যাঁতাকালে নিষ্পেষণ শুরু হয়নি, ঠিক সেই যুগে এ সূরাটি নাযিল হয়েছিলো। এ কারণে যে যুগে সূরা ক্বাফ নাযিল হয়েছিলে এটিও সে যুগের নাযিল হওয়া সূরা বলে প্রতীয়মান হয়।
বিষয়বস্তুর বিবরণ
এরপর অতি সংক্ষিপ্তভাবে তাওহীদের দাওয়াত পেশ করে বলা হয়েছে,,, তোমাদের স্রষ্টা তোমাদেরকে অন্যদের বন্দেগী ও দাসত্বের জন্য সৃষ্টি করেননি, বরং নিজের ইবাদতের ও দাসত্বের জন্য সৃষ্টি করেছেন। তিনি তোমাদের মিথ্যা উপাস্যদের মত নন। তোমাদের মিথ্যা উপাস্যরা তোমাদের থেকে রিযিক গ্রহণ করে এবং তোমাদের সাহায্য ছাড়া তাদের প্রভুত্ব অচল। তিনি এমন উপাস্য যিনি সবার রিযিকদাতা। তিনি কারো নিকট থেকে রিযক গ্রহণের মুখাপেক্ষী নন এবং নিজ ক্ষমতাবলেই তাঁর প্রভুত্ব চলছে।
প্রমোদ বোরঠাকুর
প্রমোদ বোরঠাকুর আসামের ভারতীয় জনতা পার্টির রাজনীতিবিদ। ২০১৬ সালে তিনি বিশ্বনাথ আসন থেকে আসাম বিধানসভা নির্বাচনে নির্বাচিত হয়েছিলেন।
সানিয়া মির্জা
thumb|right|সানিয়া মির্জা
সানিয়া মির্জা (सानिया मिर्ज़ा, ; জন্ম নভেম্বর ১৫, ১৯৮৬) হলেন একজন ভারতীয় পেশাদার টেনিস খেলোয়াড়। তিনি ২০০৩ থেকে ২০১৩ সাল পর্যন্ত এক দশক উপরে ধরে ভারতীয় টেনিস অঙ্গনে এক নম্বর অবস্থান করা সর্বোচ্চ রেকর্ডধারী ভারতীয় খেলোয়াড়। পরবর্তীতে তার একক প্রতিযোগিতায় থেকে তার অবসর গ্রহণের পর থেকে অঙ্কিতা রায়না শীর্ষ স্থান দখল করেন।
প্রাথমিক জীবন এবং টেনিস ক্যারিয়ার
সানিয়া ১৯৮৬ সালের ১৫ই ডিসেম্বর তারিখে একজন ক্রীড়া সাংবাদিক ইমরান মির্জা এবং নাসিমার ঘরে ভারতের মুম্বাই, মহারাষ্ট্রে জন্মগ্রহণ করেন। তিনি এবং তার ছোট বোন আনাম ভারতের অন্ধ্রপ্রদেশ, হায়দ্রাবাদ এর একটি মুসলিম সম্ভান্ত পরিবারের মধ্যে প্রতিপালিত হন। তিনি ভারতের সাবেক ক্রিকেট অধিনায়ক গুলাম আহমেদ এবং পাকিস্তানের আসিফ ইকবাল এর আত্মীয় হন।
সুরবালা সেনগুপ্ত
সুরবালা সেনগুপ্ত (Surabala Sengupta) (১৮৮১ - ১১ সেপ্টেম্বর, ১৯৭৩) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী নেত্রী। ১৯৩০ ও ১৯৩২ সনে আইন অমান্য আন্দোলনের সময় যথেষ্ট নির্যাতন সহ্য করেন এবং একাধিকবার কারাদণ্ড ভোগ করেন। তৎকালীন দিনাজপুর জেলার ঠাকুরগাঁও মহকুমার কংগ্রেস কমিটির সভানেত্রী এবং ঠাকুরগাঁও মহিলা সমিতির প্রতিষ্ঠাতা সভানেত্রী ছিলেন।
আয়াতাকা
সংযোগ=//upload.wikimedia.org/wikipedia/commons/thumb/d/dd/Ayataka_Japan_Bottle.JPG/220px-Ayataka_Japan_Bottle.JPG|থাম্ব| এক বোতল জাপানি আয়াতাকা আয়াতাকা হল কোকা-কোলা কোম্পানি দ্বারা উত্পাদিত বরফ সবুজ চায়ের একটি মার্কা, যা জাপান, মালয়েশিয়া এবং সিঙ্গাপুরে (হেভেন অ্যান্ড আর্থ মার্কার অধীনে) বিক্রি হয়।
২০১৮–১৯ কোপা দেল রেই
২০১৮–১৯ কোপা দেল রে হচ্ছে স্পেনীয় কাপ প্রতিযোগিতা কোপা দেল রে-এর ১১৭তম আসর। এই আসরের বিজয়ী দল ২০১৮–১৯ উয়েফা ইউরোপা লীগের গ্রুপ পর্বে সয়াসরি প্রবেশ করবে।
লা লিগার ক্লাব বার্সেলোনা এই প্রতিযোগিতার চার বারের এবং বর্তমান চ্যাম্পিয়ন।
বাংলাদেশ প্রতিদিন
বাংলাদেশ প্রতিদিন বাংলাদেশ থেকে প্রকাশিত বাংলা ভাষার দৈনিক সংবাদপত্র। এটির প্রকাশনা ২০১০ সালের চালু হয়। এটির সম্পাদক হচ্ছেন নঈম নিজাম। সংবাদপত্রের প্রকাশক হলেন ময়নাল হোসেন চৌধুরী। এটি বাংলাদেশের সর্বাধিক প্রচারিত দৈনিক সংবাদপত্র।
গোর্খা স্টেডিয়াম
গোর্খা স্টেডিয়াম হল পশ্চিমবঙ্গের দার্জিলিঙের লেবঙে অবস্থিত একটি বিবিধ-ক্রীড়া স্টেডিয়াম। এখানে ১৫,০০০ দর্শক বসে খেলা দেখতে পারেন এবং এটি ব্যবহৃত হয় ফুটবল, ক্রিকেট ও সাংস্কৃতিক অনুষ্ঠানের জন্য।
বাংলাদেশ প্রতিদিন
পত্রিকার বিবরণ
বাংলাদেশ প্রতিদিন 'ব্রডশিট' আকারে মুদ্রিত হয়। এতে কলাম সংখ্যা ৮ এবং চার রঙে মুদ্রিত। এর নিয়মিত সংখ্যা ১২ পৃষ্ঠা।
গোর্খা স্টেডিয়াম
গোর্খা স্টেডিয়াম নির্মিত হয়েছিল ১৯৯৩ সালে। ২০০৪ সালেও এটি অর্ধ-সমাপ্ত অবস্থায় ছিল। বর্তমানে এই মাঠটি রাজনৈতিক সভাসমিতির কাজে ব্যবহার করা হয়।
বাংলাদেশ প্রতিদিন
প্রচার এবং পাঠকসংখ্যা
বাংলাদেশ প্রতিদিন বর্তমানে বাংলাদেশের সর্বাধিক প্রচারিত দৈনিক সংবাদপত্রে পরিণত হয়েছে । বর্তমানে এর প্রচার সংখ্যা সাড়ে পাঁচ লাখের বেশি । বিশ্ব জুড়ে বাংলা প্রত্রিকা গুলির মধ্যে আনন্দবাজার প্রত্রিকার পর দ্বিতীয় বৃহত্তম সংবাদ পত্র প্রচার সংখ্যার বিচারে।
ইউরোপ সংস্করণ
৪ অক্টোবর ২০১৮ সালে ইউরোপে সাপ্তাহিক দৈনিক হিসেবে বাংলাদেশ প্রতিদিন যাত্রা শুরু করে। এটি লন্ডন থেকে প্রকাশিত হয়।
১২২৭
১২২৭ গ্রেগরীয় বর্ষপঞ্জির একটি সাধারণ বছর।
জন্ম
৭ জানুয়ারি ১৯৮২ সনে সুলতানুল আরেফীন ফুরফুরা শরীফের ন“হুজুর পীর সাহেব কেবলা মৃত্যু বরণ করেন।
মৃত্যু
৭ জানুয়ারি ১৯৮২ ফুরফুরা শরীফের ন‘হুজুর পীর সাহেব কেবলা মৃত্যু বরণ করেন।
প্রোটিনসমগ্র বিজ্ঞান
মানুষের বংশাণুসমগ্রের একটি মোটামুটি খসড়া বিজ্ঞানীরা পেয়ে গেছেন; এখন বহু গবেষক পরীক্ষা করছেন কী ভাবে বংশাণু ও প্রোটিন পারস্পরিক ক্রিয়ার মাধ্যমে অন্যান্য প্রোটিন গঠন করে। মানব বংশাণুসমগ্র প্রকল্পের গবেষণায় একটি চমকপ্রদ তথ্য বেরিয়ে এসেছে যে মানুষের বংশাণুসমগ্রে প্রোটিনকে সঙ্কেতায়িত করে এমন বংশাণুর সংখ্যা (~২২,০০০) মানবদেহের প্রোটিনসমগ্রের সমস্ত প্রোটিনের সংখ্যার (~৪০০,০০০) তুলনায় অনেক কম।
মানবদেহের সমস্ত প্রোটিনের তালিকা তৈরি করা ও এদের কার্যপ্রণালী নির্ণয় করা বিজ্ঞানীদের জন্য এক দুরূহ চ্যালেঞ্জ। এ ব্যাপারে আন্তর্জাতিক সমন্বয়ের লক্ষ্যে গঠিত হয়েছে "হিউম্যান প্রোটিয়োম অর্গানাইজেশন" বা "মানব প্রোটিনসমগ্র সংস্থা"।
ওড়ার পালক
alt=A brown, black and white bird soars against a blue sky, with its wing and tail feathers spread.|ডান|থাম্ব|একটি উড়ন্ত লাল চিল, এর পাখনা ও লেজে রেমিজিস ও রেকট্রাইসিস পালক দেখা যাচ্ছে।
ওড়ার পালক (Pennae volatus) হল পাখিদের দুই পাখনার প্রান্তে এবং পুচ্ছে বিদ্যমান এক প্রকার বিশেষ পালক। এই পালকসমূহ লম্বা, অনমনীয় এবং আকারে অপ্রতিসম হয়, কিন্তু পাখির দুই পাখনাতে এবং লেজে এগুলো প্রতিসমভাবে সজ্জিত থাকে। পাখনায় অবস্থিত ওড়ার পালকগুলিকে বলা হয় রেমিজিস (একবচন: রিমেক্স) এবং পুচ্ছে অবস্থিত ওড়ার পালকগুলি বলা হয় রেকট্রাইসিস (একবচন: রেকট্রিক্স)। এই পালকসমূহের কাজ হল পাখিকে বায়ুতে ধাক্কা দিতে ও বাতাসে ভর করে উপরে উঠতে সহায়তা করা। কোন কোন পাখির ক্ষেত্রে এই পালকসমূহ বিবর্তনের ফলে পরিবর্তিত হয়ে থাকে এবং উড্ডয়ন ছাড়াও অন্যান্য কাজে ব্যবহৃত হয়, যেমন: শত্রুদের ভয় দেখানো, বিপরীত লিঙ্গকে আকর্ষণ, ছানাদেরকে খাওয়ানো প্রভৃতি। কোন কোন প্রজাতির পাখিদের এই পালকসমূহ লম্বা ও চমকদার হয়ে থাকে, যা প্রদর্শন করে এরা বিপরীত লিঙ্গকে আকর্ষণ করে। আবার কোন কোন পাখি এই পালকগুলো দ্বারা ওড়ার সময় বিভিন্ন শব্দ করে বিপরীত লিঙ্গকে আকর্ষণ করে থাকে। পেঁচাদের পাখায় এ পালকগুলোতে ছোট ছোট খাঁজকাটা থাকে ফলে এরা কোন প্রকার শব্দ না করেই উড়তে পারে, এবং শিকারের ওপর নীরবে ঝাঁপিয়ে পড়তে পারে। আবার কাঠঠোকরার ক্ষেত্রে এ পালকগুলো দৃঢ় ও মজবুত হওয়াতে তারা গাছের কাণ্ডকে শক্ত হয়ে আঁকড়ে ধরে ঠোকরাতে পারে। উড়তে পারে না এমন পাখিদের পাখনাতেও এরূপ পালক দেখা যায়, যদিও এর আকার ও আকৃতি অনেকটাই উড়ন্ত পাখিদের থেকে ভিন্ন প্রকৃতির হয়।
এসব পালক সময়ে সময়ে ঝরে পড়ে নতুন করে গজিয়ে থাকে, এসময়ে পাখিরা উড়তে পারে না বা উড়তে পারলেও উড্ডয়নে বিঘ্ন ঘটে। বিভিন্ন প্রজাতির পাখি বিভিন্নভাবে এ সমস্যার মোকাবিলা করে থাকে। কোন কোন পাখি একবারে সব পালক ঝেড়ে ফেলে দেয়, (এতে নতুন পালক ওঠা শুরু হয়, ফলে অপেক্ষাকৃত কম সময় তাদের উড্ডয়নহীন অবস্থায় থাকতে হয়)। আবার কোন কোন পাখি ধীরে ধীরে কয়েক বছর ধরে পালকগুলো ঝেড়ে ফেলে এবং নতুন পালক গজে উঠতে দেয়।
রেমিজিস
রেমিজিস (ল্যাটিন ভাষায় যার অর্থ "বৈঠাবাহক") পালকসমূহ পাখির পাখনার পশ্চাৎ ভাগে (posterior) অবস্থিত। পালকের ডাঁটাসমূহ (ক্যালামি) লিগামেন্টের সাহায্যে পাখনার অস্থির সাথে দৃঢ়ভাবে যুক্ত থাকে। এবং একগুচ্ছ পুরু, শক্তিশালী ও টেন্ডনযুক্ত টিস্যু পালকগুলিকে যথাস্থানে আটকে রাখে; এই টিস্যু বা কলাসমূহের নাম পোস্টপ্যাটিজিয়াম (postpatagium)। পাখিদের পাখনার দু'পাশের রেমিজিসগুলো প্রতিসমভাবে সাজানো থাকে, তথা একটি পাখনার প্রতিটি পালক তার অপর পাখনার অনুরূপ পালকের সাথে আকার ও আকৃতিতে অভিন্ন হয়। তবে এ পালকগুলির সজ্জা সবসময় যে একইরকম থাকে, তা নয়। প্রতিটি রেমিজিস পালকের পাখনাতে এর অবস্থান অনুসারে পৃথক নামকরণ করা হয়। নিম্নে বিভিন্ন প্রকার রেমিজিস পালকের বর্ণনা দেয়া হল।
প্রাইমারি
প্রাইমারি বা প্রাথমিক পর্যায়ের পালকসমূহ পাখির ম্যানাস (পাখির "হাত", তথা অগ্রপদের শেষাংশ, যা কার্পোমেটাকার্পাস ও ফ্যালাঞ্জেস অস্থির সমন্বয়ে গঠিত)-এর সঙ্গে সংযুক্ত থাকে। এগুলি রেমিজিস পালকসমূহের মধ্যে সবচেয়ে সরু ও লম্বা হয়ে থাকে। পাখির উড্ডয়নের সময় পাখনা ঝাপটানোর জন্যে এগুলো অপরিহার্য, কারণ এর সাহায্যে পাখি বায়ুতে ধাক্কা দিয়ে সম্মুখে অগ্রসর হয়। পাখির উড্ডয়নের জন্যে এই প্রাইমারী পালকগুলোর গঠনপ্রণালী গুরুত্বপূর্ণ। পাখির ডানা ঝাপটানোতে নিম্নগামী যে ধাক্কা সৃষ্টি হয় এর প্রতিক্রিয়ায় পাখির উড্ডয়নের গতি বৃদ্ধি পায়। আবার ডানার উর্ধগামী ঝাপটার সময় (যখন পাখি পাখনা দু'টি শরীরের কাছে টেনে আনে), পাখি এই প্রাইমারী পালকগুলিকে ছড়িয়ে দেয় এবং এমনভাবে ঘুরিয়ে রাখে যাতে বায়ুর বাধা হ্রাস পায় কিন্তু সামনে এগিয়ে যাওয়ার মত কিছু বল প্রয়োগ করা যায়। বিশালাকার পাখনা মেলে ওড়া পাখিদের প্রাইমারী পালকগুলো নমনীয় হওয়াতে পাখনার ডগায় বায়ুর ঘূর্ণী (vortex) হ্রাস পায়, এবং বায়ুর পশ্চাৎমুখী টানও (drag) কমে আসে। এসমস্ত পালকের আঁশগুলোতে অতি ক্ষুদ্র কাঁটা থাকে যা এক স্তরের পালকের সাথে ওপরের স্তরের পালকসমূহকে আটকে থাকতে সহায়তা করে। অধিকাংশ উড্ডয়নশীল পাখিদের ডানায় এরূপ পালক দেখা যায়।
বিভিন্ন প্রজাতির পাখির প্রাইমারী রেমিজিস পালকের সংখ্যা বিভিন্ন রকম হয়ে থাকে। চড়ুই জাতীয় নয় এরূপ পাখিদের (ননপ্যাসেরিন, Non Passerine) ৯ থেকে ১১টি প্রাইমারি পালক থাকে, আবার সারস, ফ্লেমিংগো ও গ্রীব জাতীয় পাখিদের ১২টি করে এবং উটপাখির ১৬টি প্রাইমারী পালক থাকে। চড়ুই জাতীয় পাখিদের (প্যাসেরিন, Passerine) ১০টি প্রাইমারী পালক থাকে, কোন কোনটির ৯টিও থাকতে পারে; এদের সবচেয়ে বাইরের দিকে থাকা প্রাইমারি পালকটি (রেমিক্‌ল) থাকে না, যা অন্যান্য পাখিদের ক্ষেত্রে দেখা যায়।
পাখনার বহির্ভাগে থাকা প্রাইমারি পালকগুলি পিনিয়ন নামে পরিচিত, যা ফ্যালাঞ্জেস অস্থির সাথে যুক্ত থাকে।
বিষ্ণুগুপ্ত (গুপ্ত সাম্রাজ্য)
বিষ্ণুগুপ্ত চন্দ্রাদিত্য ( গুপ্ত লিপি :16x16পিক্সেল14x14পিক্সেল15x15পিক্সেল14x14পিক্সেল19x19পিক্সেল Vi-ṣ-ṇu-gu-pta, विष्णुगुप्त) গুপ্ত রাজবংশের স্বল্প পরিচিত রাজাদের একজন ছিলেন। তাকে সাধারণত গুপ্ত সাম্রাজ্যের শেষ স্বীকৃত রাজা বলে মনে করা হয়। তার শাসনকাল ৫৪০ থেকে ৫৫০ সিই পর্যন্ত ১০ বছর স্থায়ী হয়েছিল। ১৯২৭-২৮ সালের খননের সময় নালন্দায় আবিষ্কৃত তাঁর মাটির সিলিংয়ের টুকরো থেকে জানা যায় যে তিনি ছিলেন তৃতীয় কুমারগুপ্তের পুত্র এবং নরসিংহগুপ্তের নাতি।
ওড়ার পালক
সেকেন্ডারি
সেকেন্ডারি রেমিজিস পালকসমূহ আলনা (ulna) অস্থির সাথে যুক্ত থাকে। কোন কোন প্রজাতির পাখির আলনা অস্থিতে ছোট ছোট গোলাকৃতি প্রবৃদ্ধি থাকে, সেকেন্ডারি পালকসমূহ লিগামেন্টের সাহায্যে এই প্রবৃদ্ধিগুলোর সাথে যুক্ত থাকে; অন্যান্য প্রজাতিতে উক্ত প্রবৃদ্ধিসমূহ থাকে না। সেকেন্ডারি পালকগুলো প্রাইমারি পালকের মত ছড়ানো যায় না, উড্ডয়নের সময় এরা একত্রিত হয়ে থাকে। এরা পাখির পাখনাকে প্রস্থ বরাবর বাঁকা আকৃতি (Air foil shape) ধারণ করে উড্ডয়নে সহায়তা করে। সেকেন্ডারি পালকগুলো প্রাইমারি অপেক্ষা খাট ও চওড়া হয়ে থাকে, এবং এর অগ্রভাগ গোলাকৃতির হয় (ডানের চিত্রে লক্ষ্য করুন)। বিভিন্ন প্রজাতির পাখিতে এদের সংখ্যা ভিন্ন হয়ে থাকে। যেমন হামিংবার্ডে মাত্র ৬টি থেকে শুরু করে আলবাট্রোস পাখিতে ৪০টি পর্যন্ত সেকেন্ডারি রেমিজিস পালক থাকে। সাধারণভাবে, বড় ও দীর্ঘ পাখনাবিশিষ্ট পাখি প্রজাতিসমূহে সেকেন্ডারী পালকের সংখ্যা অধিক হয়ে থাকে। চড়াই জাতীয় নয় এরূপ (নন প্যাসেরিন, Non-Passerine) চল্লিশটি প্রজাতির পাখিতে ৫ম সেকেন্ডারি পালকটি অনুপস্থিত থাকে, এ অবস্থাকে বলা হয় ডায়াস্‌ট্যাক্সিস (যাদের এরূপ হয় না তাদের বলা হয় ইউট্যাক্সিক)। এরূপ পাখিদের ৫ম সেকেন্ডারি পালকের সেটে ঢাকনিস্বরূপ যে পালক থাকে, তার নিচে কোনো রেমিজিস পালকই দেখা যায় না, সম্ভবত ভ্রূণ অবস্থাতেই এই পালক বিলুপ্ত হয়। মাছরাঙা, গ্রীব, পেলিক্যান, বাজ, ঈগল, সারস, স্যান্ডপাইপার, গাঙচিল, টিয়া এবং পেঁচাজাতীয় সকল পাখিতে এই পালকটি অনুপস্থিত থাকে।
বিষ্ণুগুপ্ত (গুপ্ত সাম্রাজ্য)
সর্বশেষ (দামোদরপুর তাম্র-ফলকের শিলালিপি), যেখানে তিনি কোটিবর্ষ (পশ্চিমবঙ্গের বানগড়) এলাকায় ৫৪২/৫৪৩ খ্রিস্টাব্দে একটি জমি অনুদান দেন। এটি আউলিকার শাসক যশোধর্মন আনুমানিক ৫৩২ খ্রিস্টাব্দে উত্তর ও মধ্য ভারতের অধিকাংশ দখল করে।
ওড়ার পালক
টার্শিয়াল
এগুলো পাখির কাঁধের নিকটে অবস্থিত। এরা প্রাইমারি ও সেকেন্ডারি পালকের ন্যায় অস্থির সঙ্গে যুক্ত নয় বলে এদের সত্যিকার অর্থে রেমিজিস বলে গণ্য করা হয় না। এদের কাজ হল প্রাইমারি ও সেকেন্ডারি পালকসমূহকে আচ্ছাদন দেয়া, ওড়ার পালক হিসেবে এদেরকে গণ্য করা হয় না। আবার, অনেক বিশেষজ্ঞ টার্শিয়াল বলতে চড়াই জাতীয় পাখির ভেতরের দিকের ক্ষুদ্রাকৃতি সেকেন্ডারি পালকসমূহকে নির্দেশ করে থাকেন, যাতে করে অন্যান্য সেকেন্ডারিদের থেকে এগুলোকে আলাদা করা যায়। দীর্ঘ হিউমেরাস অস্থিবিশিষ্ট আলবাট্রোস ও পেলিক্যান জাতীয় পাখিদের এ পালকগুলোকে হিউমেরাল বলা হয়।
টেকট্রিক্স
ওড়ার পালকসমূহের ডাঁটার অগ্রভাগ একসারি টেকট্রিক্স (বহুবচন: টেকট্রিসেস) পালক দ্বারা আবৃত থাকে। ওড়ার পালকের উপরে ও নিচে দুটি স্তরে এই পালকসমূহ বিন্যস্ত থাকে। পাখনা এবং পুচ্ছ উভয় স্থানেই এই পালকগুলি পাওয়া যায়। এ পালকগুলো বিভিন্ন প্রজাতির পাখিতে বিভিন্ন আকৃতির হয়ে থাকে। উদাহরণস্বরূপ, পুরুষ ময়ূরের পুচ্ছে যে টেকট্রিক্স পালকসমূহ থাকে তা বিন্যস্ত হয়ে বর্ণিল ও সুদৃশ্য পেখম তৈরি করে।
ইমার্জিনেশন
বিশালাকার শিকারি পাখিদের প্রাইমারি রেমিজিস পালকের অগ্রভাগ অনেকক্ষেত্রে সরু আকার ধারণ করে (পাখনার শেষপ্রান্তের পালকগুলিতে)। এই সরু হয়ে যাওয়াকে ইমার্জিনেশন অথবা নচ বলে। পর্যায়ক্রমে সরু হলে তাকে ইমার্জিনেশন এবং হঠাৎ সরু হলে তাকে নচ বলা হয়। (উপরে ডানদিকে প্রদত্ত পালকের চিত্রটি লক্ষ্য করলে দেখা যাবে, প্রাইমারি পালকটির ডান পাশে ইমার্জিনেশন ও বাম পাশে নচ বিদ্যমান)। এই ইমার্জিনেশন এবং নচসমূহের কারণে পাখির পাখনার অগ্রভাগে কিছু খাঁজের সৃষ্টি হয়, এই খাঁজগুলো দিয়ে বায়ু চলাচল করে পাখিকে বায়ুতে উড্ডয়নে সহায়তা করে।
অ্যালুলা
অ্যালুলা বা উপডানা হল কোন কোন প্রজাতির পাখির ডানার সম্মুখভাগে অবস্থিত প্রবৃদ্ধি বিশেষ। অ্যালুলার পালকসমূহকে সত্যিকার অর্থে ওড়ার পালক হিসেবে গণ্য করা হয় না কারণ এগুলো ওড়ার পালকের ন্যায় দৃঢ় ও দীর্ঘ হয় না। অবশ্য এই অ্যালুলা ধীরগতিতে উড্ডয়নে সহায়তা করে। এর পালকসমূহ পাখির "বৃদ্ধাঙ্গুল"-এর সঙ্গে যুক্ত থাকে এবং পাখির পাখনার সম্মুখভাগে এবং এর সমান্তরালে সজ্জিত থাকে। অ্যালুলাটি উপরে বা নিচে বাঁকিয়ে পাখি বায়ুপ্রবাহের দিকের সাথে সামঞ্জস্য রেখে বায়ুতে ভর করে উপরে উঠতে পারে। পাখি তার অ্যালুলা ও পাখনার মধ্যবর্তী ফাঁক বৃদ্ধি করে এর নিম্নগামী পতন রোধ করে, এতে করে তা ধীরগতিতে উড়তে পারে এবং সহজে মাটিতে নামতে পারে।
হোয়াটজিন পাখির ছানার বিলম্বিত বিকাশ
হোয়াটজিন পাখির ছানাদের পালক ওঠার পূর্বে তাদের প্রথম দুটি আঙুলের সাথে আংটার ন্যায় নখর থাকে যার সাহায্যে এরা গাছের শাখা-প্রশাখার সাথে ঝুলে থাকতে পারে। এ ছানাদের ওড়ার পালক ও অ্যালুলা উঠতে বিলম্ব হয়ে থাকে, কারণ তাদের নখরে পালক গজালে তা তাদের গাছের শাখা-প্রশাখায় চলাচলে বিঘ্ন সৃষ্টি করতে পারে। পরবর্তীতে ৭০-১০০ দিন বয়স থেকে ধীরে ধীরে এই নখর খসে পড়তে থাকে ও পালক গজাতে থাকে, এবং পূর্ণবয়স্ক পাখিতে এই নখরবিশেষ আর দেখা যায় না। তবে কিছু ক্ষেত্রে এই নখর আজীবন রয়ে যায়, যদিও এটি অব্যবহৃত হিসেবেই থাকে।
রেকট্রাইসিস
রেকট্রাইসিস (ল্যাটিন ভাষায় যার অর্থ "চালক" বা "কাণ্ডারী") পালকসমূহ উড়ন্ত অবস্থাতে পাখিদের গতি হ্রাস ও গতিপথ পরিবর্তন করতে সহায়তা করে। এই পালকসমূহ পাখির পুচ্ছের শেষ প্রান্তে ভূমির সমান্তরালে এক সারিতে সজ্জিত থাকে। এর মধ্যে কেবলমাত্র মাঝের একজোড়া পালক লিগামেন্টের সাহায্যে পুচ্ছের অস্থির সাথে যুক্ত থাকে। এছাড়া বাকি পালকসমূহ পাখির রেকট্রিসিয়াল বাল্ব (মেরুদণ্ডের শেষ প্রান্তের স্ফীত অংশ, যা মাংস ও চর্বি দ্বারা গঠিত)-এর মধ্যে বিদ্ধ থাকে। রেকট্রাইসিস সর্বদা জোড়সংখ্যক হয়, অধিকাংশ প্রজাতির পাখিতে ৬ জোড়া রেকট্রাইসিস পাওয়া যায়। গ্রীব ও কিউই জাতীয় উড্ডয়ন ক্ষমতাহীন পাখিদের এ পালকগুলো থাকে না, এবং পেঙ্গুইনের ক্ষেত্রে তা আকারে অত্যন্ত ক্ষুদ্র হয়ে থাকে।  গ্রাউস নামক বনমোরগ জাতীয় পাখিসমূহে এই পালকের সংখ্যা থাকে ১২ জোড়া। পোষা কবুতরে এই পালকের সংখ্যা ব্যপকভাবে পরিবর্তনশীল হয়ে থাকে। Domestic pigeons have a highly variable number, due to centuries of selective breeding.
পালকসমূহকে সংখ্যা চিহ্নিতকরণের নিয়ামাবলী
পাখির পালক ঝরে পড়া ও নতুন করে গজানো, তাদের শরীরের কাঠামো প্রভৃতি বিষয় আলোচনার সুবিধার্থে পক্ষী বিশেষজ্ঞগণ প্রতিটি ওড়ার পালককে সংখ্যার সাহায্যে চিহ্নিত করে থাকেন। প্রচলিত নিয়মানুসারে, প্রাইমারি পালকসমূহকে ইংরেজি অক্ষর P (P1, P2, P3... প্রভৃতি) দ্বারা চিহ্নিত করা হয়, তদ্রূপ সেকেন্ডারি পালকসমূহকে S দ্বারা, টার্শিয়াল পালকসমূহকে T দ্বারা এবং রেকট্রাইসিস পালকসমূহকে R দ্বারা চিহ্নিত করা হয়।
অধিকাংশ বিশেষজ্ঞগণ প্রাইমারি পালকসমূহকে অধঃক্রমে গণনা করে থাকেন, অর্থ্যাৎ সবচেয়ে ভেতরের পালকটি থেকে (যা সেকেন্ডারি পালকসমূহের সবচেয়ে নিকটবর্তী) গণনা শুরু হয় এবং ক্রমানুসারে পাখনার বাইরের দিকের পালকগুলি গণনা করা হয়। আবার অনেকে উর্ধ্বক্রমে গণনা করে থাকেন, তথা পাখনার বাইরের প্রান্ত থেকে গণনা শুরু করেন। উভয় পদ্ধতিরই কিছু সুবিধা রয়েছে। অধঃক্রমে গণনা করলে তা পাখির পালক ঝরে পড়ার ক্রমের সাথে মিলে যায় (পাখির পালক তার পাখনার ভেতরের প্রান্ত থেকে ঝরা শুরু করে)। আবার, কিছু প্রজাতির পাখির ১০ম প্রাইমারি পালকটি অনুপস্থিত থাকে, (যেমন চড়ুই জাতীয় পাখিদের ক্ষেত্রে), অধঃক্রমে গণনা করলে এতে করে পরবর্তী পালকগুলোর সংখ্যা চিহ্নিতকরণে কোন প্রভাব পড়ে না। অপরপক্ষে, উর্ধ্বক্রমে গণনা করলে চড়ুই জাতীয় নয় এমন পাখিদের সংখ্যায়নে সুবিধা হয়, কেননা এদের যতগুলি প্রাইমারি পালক থাকুক না কেন, এর বহিঃপ্রান্তের প্রথম চারটি পালক এর অগ্রপদের অস্থির সাথে যুক্ত থাকে, পাখনা সংকেত (Wing formula) তৈরিতে তাই এই পদ্ধতির ব্যবহার সুবিধাজনক।
সেকেন্ডারি পালকসমূহ সবসময় উর্ধ্বক্রমে গণনা করা হয়ে থাকে, অর্থ্যাৎ (প্রাইমারির নিকটস্থ) বহিরাংশের পালকগুলি থেকে গণনা শুরু হয় এবং ক্রমানুসারে ভেতরের দিকে গণনা করে আসা হয়। টার্শিয়াল পালকসমূহও উর্ধ্বক্রমে গণনা করা হয়, তবে এর সংখ্যা ১ থেকে শুরু না করে সর্বশেষ সেকেন্ডারি পালকের নম্বরের পর থেকে গণনা আরম্ভ করা হয়। যেমন ... S5, S6, T7, T8,... ইত্যাদি।
রেকট্রাইসিস পালকসমূহের ক্ষেত্রে সবচেয়ে কেন্দ্রে অবস্থিত পালকজোড়া থেকে গণনা শুরু করে ক্রমান্বয়ে উভয় দিকে বাইরের দিকের পালকগুলো গণনা করা হয়।.
ওড়ার পালকসমূহের বিশেষ রুপান্তর
কোন কোন প্রজাতির পাখিতে বিবর্তনের ফলে এর ওড়ার পালকে বিশেষ কিছু বৈশিষ্ট দেখা দেয় যার দ্বারা তারা ওড়ার বাইরেও অন্যান্য কার্যাদি সম্পন্ন করে থাকে।
কতিপয় প্রজাতির পাখির রেমিজিস ও রেকট্রাইসিস পালক ওড়ার সময় শব্দ সৃষ্টি করে, এ শব্দের উদ্দেশ্য সাধারণতঃ বিপরীত লিঙ্গকে আকর্ষণ কিংবা নিজ এলাকায় অনুপ্রবেশকারীদের ভীতি প্রদর্শন। পুরুষ হামিংবার্ডে বহিঃপ্রান্তের প্রাইমারি পালকগুলি ওড়ার সময় ও নিম্নগামী ঝাঁপ দেয়ার সময় বিশেষ ভাবে কম্পিত হয়। ঐ পালকগুলি ক্লান্ত হয়ে গেলে বা ঝরে গেলে এই কম্পন বন্ধ হয়ে যায়। ল্যাপউইং পাখি প্রাইমারি পালকের সাহায্যে আঁকাবাকাভাবে উড়ে ও গুনগুন শব্দ সৃষ্টি করে বিপরীত লিঙ্গকে আকর্ষণ করে। আমেরিকান বনকুক্কুট (woodcock) পাখির বহিঃপ্রান্তের প্রাইমারি পালক দ্বারা এরা শীষের ন্যায় শব্দ করে বিপরীত লিঙ্গকে আকর্ষণ করে থাকে। চড়ুই জাতীয় পাখি ম্যানাকিন (Club winged manakin) এর পুরুষেরা এদের সেকেন্ডারি পালকের তীক্ষ্ন কম্পনের দ্বারা শব্দ সৃষ্টি করে বিপরীত লিঙ্গকে আকর্ষণ করতে পারে। এদের একটি বাঁকানো সেকেন্ডারি পালকের সাথে এর পার্শ্ববর্তী ধারবিশিষ্ট সেকেন্ডারী পালকের ঘর্ষণের দ্বারা তারা এই শব্দ সৃষ্টি করে। দুই প্রকার কাঁদাখোচা পাখির (Wilson's snipe এবং common snipe) লেজের পালকগুলো প্রদর্শনী উড্ডয়নের সময় ছড়িয়ে পড়ে এবং এদের ফাঁক দিয়ে বায়ু প্রবাহিত হয়ে এক প্রকার বিশেষ শব্দ করে থাকে, যাকে বলে উইনোইং ("winnowing"); উল্লিখিত দুই প্রকার পাখি প্রজাতির লেজ দ্বারা সৃষ্ট শব্দের ভিত্তিতে এবং উইলসন'স স্নাইপ (Wilson's snipe) পাখির লেজের শেষ জোড়া রেকট্রাইসিস পালকের ভিন্নতার ভিত্তিতে এদেরকে দুটি ভিন্ন প্রজাতিতে বিভক্ত করা হয়।
ওড়ার পালকসমূহ কোন কোন ক্ষেত্রে দৃষ্টিনন্দন প্রদর্শনীর উদ্দেশ্যেও পরিবর্তিত হয়ে থাকে। দুই প্রজাতির পুরুষ নাইটজার পাখির (standard-winged এবং pennant-winged nightjar) P2 প্রাইমারি পালক (ওপরের নামকরণের নিয়মাবলী দেখুন) পরিবর্তিত হয়ে বিপরীত লিঙ্গকে আকর্ষণ করতে ব্যবহৃত হয়। স্ট্যানডার্ড উইং নাইটজার পাখির রুপান্তরিত প্রাইমারি পালক দৈর্ঘ্যে অত্যন্ত লম্বা হয় এবং এর ডগায় জালের ন্যায় আঁশ দ্বারা তৈরি একটি "পতাকা" থাকে। পেন্যান্ট উইং নাইটজার পাখির P2 পালক অত্যন্ত দীর্ঘ তবে স্বাভাবিক আকৃতির হয়ে থাকে এবং P3, P4 ও P5 পালক ক্রমানুসারে ছোট হতে থাকে, ফলে এর মধ্যভাগটি দ্বিধাবিভক্ত হয় এবং এর মাঝ বরাবর একটি দীর্ঘায়িত পালক থাকে।
অনেক প্রজাতির পাখির পুরুষের একজোড়া রেকট্রাইসিস পালক দীর্ঘায়িত হয়ে থাকে যার দ্বারা এরা বিপরীত লিঙ্গকে আকর্ষণ করে, যেমন: রিং নেক্‌ড ফিজ্‌ন্ট পাখি কিংবা আফ্রিকার বাবুই জাতীয় পাখি ওয়াইদা । পুরুষ লায়ারবার্ড-এর রেকট্রাইসিস পালকসমূহ দীর্ঘ হয় এবং এর শেষ প্রান্ত বেঁকে তার মাথার ওপর ঝুঁকে পড়ে এবং দেখতে অত্যন্ত সুদৃশ্য হয়। বার্ড অব প্যারাডাইস জাতীয় পাখিদের একটি অনন্য বৈশিষ্ট্য হল এদের পুরুষ পাখির বিচিত্র ও চমৎকার পেখমবিশিষ্ট পুচ্ছ। এই পেখমসমূহ মূলতঃ রেকট্রাইসিস পালকসমূহের বিবর্তনের ফল। এর মধ্যে রয়েছে রিবন টেইল্‌ড অ্যাস্ট্রাপিয়া পাখির সুদীর্ঘ লেজ, যা তার দেহের দৈর্ঘ্যেরও তিনগুণ হয়ে থাকে, এবং চমৎকার বা ম্যাগনিফিসেন্ট বার্ড অব প্যারাডাইস পাখির পেঁচানো সুদৃশ্য জোড়া পালক।
পেঁচাদের রেমিজিস পালকের সম্মুখ ধার খাঁজকাটা হয়ে থাকে। ফলে তার পাখনার উপরিভাগে বায়ু প্রবাহে বিঘ্ন সৃষ্টি হয় এবং মসৃণ পৃষ্ঠে বায়ু চলাচল করলে যে শনশন শব্দ সৃষ্টি হয়, তা হওয়া থেকে বিরত রাখে; ফলে পেঁচারা নিঃশব্দে উড়তে ও শিকার করতে পারে।
কাঠঠোকরাদের রেকট্রাইসিস পালক আনুপাতিকভাবে ছোট এবং অত্যন্ত দৃঢ় হয়ে থাকে, ফলে এরা গাছের কাণ্ডকে শক্ত করে আঁকড়ে ধরে থাকতে পারে, এবং ঠোকর দিয়ে পোকামাকড় ইত্যাদি খেতে পারে।
বিজ্ঞানীরা এখনো সকল প্রকার রুপান্তরিত ওড়ার পালকের উদ্দেশ্য উদ্‌ঘাটন করতে পারেননি। পুরুষ সোয়ালো পাখির দু'টি গণ (genera) Psalidoprocne এবং Stelgidopteryx এর অন্তর্ভুক্ত পুরুষ পাখিদের প্রাইমারি পালকের অগ্রভাগ বাঁকানো আঁকড়া বা হুকের আকৃতি ধারণ করে। এর কার্যকারিতা কী তা নির্ণয় করা যায় নি, কোন কোন বিশেষজ্ঞ বলে থাকেন সম্ভবত এগুলো বিপরীত লিঙ্গকে আকর্ষণ করার জন্যে শব্দ সৃষ্টি করতে পারে।
উড্ডয়ন ক্ষমতাহীন পাখিদের ভেস্টিজিয়ালিটি (Vestigiality)
ডান|থাম্ব|ক্যাসোয়ারি (Casuarius casuarius), এর পাখনায় রূপান্তরিত রেমিজিস দেখা যাচ্ছে বিবর্তনের ধারায় কিছু প্রজাতির পাখি তাদের উড্ডয়নের ক্ষমতা হারিয়ে ফেলে। স্টীমার হাঁস নামক একপ্রকার হাঁস প্রজাতিতে ওড়ার পালক দেখা গেলেও এরা উড্ডয়ন ক্ষমতাহীন হয়ে থাকে। টিটিকাকা গ্রীব পাখিসহ আরো কিছু "রেল" পাখিদের প্রাইমারি পালকের সংখ্যা হ্রাস পায়।
উটপাখি জাতীয় পাখিদের রেমিজিস পালকগুলো নরম ও কোমল হয়ে থাকে; এসব পালকে ওড়ার পালকের মত পরস্পরের সাথে আটকানো হুক ও আঁশসমূহ থাকে না, এবং এরা ওড়ার পালকের ন্যায় দৃঢ় ও মজবুত হয় না। ইমু পাখির রেমিজিস পালকগুলো আকারে ছোট হয়ে থাকে। আবার ক্যাসোয়ারির ক্ষেত্রে এই পালকগুলো সংখ্যায় ও আকারে হ্রাস পায়, মাত্র ৫-৬টি পালক এতে থাকে। রেটাইট জাতীয় অধিকাংশ পাখিতে রেকট্রাইসিস একেবারেই থাকে না; এদের মধ্যে শুধুমাত্র উটপাখিতে এ পালক দেখা যায়।
পেঙ্গুইনেরা সম্পূর্ণরূপেই ওড়ার পালকহীন হয়ে থাকে। পূর্ণবয়স্ক পেঙ্গুইনের পাখনা ও লেজ একই প্রকার পালকে আবৃত থাকে যা দ্বারা তাদের দেহের অন্যান্য অংশও আবৃত থাকে।
ভূমিতে বাসকারী কাকাপো, যা পৃথিবীর একমাত্র ওড়ার ক্ষমতাহীন টিয়া প্রজাতি, এদের পাখনায় রেমিজিস পালক পাওয়া যায়, যা ক্ষুদ্র, গোলাকৃতি এবং প্রতিসমভাবে সাজানো যা উড়ুক্কু টিয়াদের থেকে ভিন্ন। এদের পাখনার প্রান্তের পালকসমূহতে পরস্পরে আবদ্ধ আঁশসমূহের সংখ্যাও কম থাকে।
পালক ঝরে পড়া (মোল্ট)
পালকসমূহ পরিপূর্ণভাবে বৃদ্ধি পাওয়ার পর মৃত বস্তুতে পরিণত হয়। কালক্রমে এরা জীর্ণ শীর্ণ হয়ে পড়ে এবং এদের প্রতিস্থাপিত করার সময় এসে পড়ে। এই প্রতিস্থাপন প্রক্রিয়াকে বলা হয় মোল্ট (moult); এসময়ে অনেক পালক ঝরে পড়ার কারণে পাখিদের উড্ডয়নে বিঘ্ন ঘটে এবং কিছু কিছু প্রজাতিতে ছানাদের খাওয়ানো, বিপরীত লিঙ্গকে আকর্ষণ প্রভৃতি কাজও বাধাপ্রাপ্ত হয়। তাই বিভিন্ন গোত্রের পাখিতে পালক ঝরে পড়ার সময়কাল বিভিন্ন হয়ে থাকে।
অধিকাংশ পাখির পালক পাখনার বা পুচ্ছের একটি নির্দিষ্ট বিন্দু থেকে ঝরে পড়া শুরু করে, এই নির্দিষ্ট বিন্দু বা স্থানটিকে বলে ফোকাস (বহুবচন: ফোকাই), এই ফোকাস -এর পালক থেকে শুরু করে ক্রমানুসারে একদিকে বা উভয় দিকের অন্যান্য পালকগুলিও ঝরতে থাকে। উদাহরণস্বরূপ, চড়ুই জাতীয় পাখিদের (প্যাসেরিন) ফোকাস থাকে এর পাখনার সবচেয়ে ভেতরের দিকের প্রাইমারি (P1) এবং সবচেয়ে বাইরের দিকের সেকেন্ডারি (S1) পালকদ্বয়ের মাঝে, এবং লেজের ফোকাস থাকে কেন্দ্রে অবস্থিত রেকট্রাইসিস পালকদ্বয়ের মধ্যস্থানে। যখন এই প্যাসেরিন পাখিদের পালক ঝরা শুরু হয় তখন ফোকাসের নিকটস্থ পালকদ্বয় সবার আগে ঝরে পড়ে, এরপর এদের স্থানে নতুন পালক গজায়; এই নতুন পালকের দৈর্ঘ্য যখন এর চূড়ান্ত দৈর্ঘ্যের অর্ধেকে পৌঁছে তখন ক্রমানুসারে এর পরবর্তী পালক ঝরে পড়ে (পাখনার ক্ষেত্রে P2 এবং S2, লেজের ক্ষেত্রে R2 পালকদ্বয়, নামকরণের নিয়মাবলি লক্ষ্য করুন)। এই পালক ঝরে পড়া ও নতুন করে গজানো ধারাবাহিকভাবে চলতে থাকে যতক্ষণ পর্যন্ত না তা পাখনা ও লেজের শেষপ্রান্তে না পৌঁছায়। পালক ঝরে পড়ার স্থিতিকাল এক প্রজাতির মধ্যেও ভিন্ন হতে পারে। উদাহরণস্বরূপ, উত্তর মেরু অঞ্চলের কতিপয়প্যাসেরিন জাতীয় পাখি একবারে অনেকগুলো পালক ঝেড়ে ফেলে (এমনকি কিছুদিনের জন্য তারা ওড়ার ক্ষমতা হারিয়ে ফেলে), এতে করে দক্ষিণে যাতায়াতের (migration) সময় আগমনের পূর্বেই তাদের নতুন পালক গজিয়ে যায়। আবার একই প্রজাতির যেসব সদস্য মেরু অঞ্চল থেকে দূরে থাকে, তাদের মোল্ট প্রক্রিয়া অপেক্ষাকৃত ধীর গতিতে সম্পন্ন হয়।
অনেক প্রজাতিতে একাধিক ফোকাস লক্ষ্য করা যায়; এক্ষেত্রে সবগুলো ফোকাসে একসাথে পালক ঝরা শুরু হয়, তবে তা একমুখীভাবে এগুতে থাকে। উদাহরণস্বরূপ, গ্রাউস পাখির পাখনায় দুটি ফোকাস থাকে: পাখনার শেষপ্রান্তে একটি এবং P1 ও S1 পালকের মাঝে আরেকটি ফোকাস থাকে। উভয় ফোকাস থেকেই একত্রে পালক ঝরা শুরু হয়। দীর্ঘ পাখনাবিশিষ্ট অনেক পাখির পাখনাতেও একাধিক ফোকাস থাকে।
যেসকল পাখির পাখনার ওপর বেশি ভার পড়ে ("wing-loaded") অর্থ্যাৎ দেহের ওজনের সাপেক্ষে পাখনার দৈর্ঘ্য তুলনামূলক কম, তাদের পালক ঝরে পড়ার কালে ওড়া খুবই কঠিন হয়ে পড়ে; এদের ক্ষেত্রে উপর্যুক্ত প্রক্রিয়ায় পালক ঝরলে তারা বছরের একটি বড় সময় ধরেই ওড়ার সমস্যায় ভুগবে এবং শিকারি পশুপাখিদের থেকে পালাতে অক্ষম হবে, তাই এরা একবারে এদের সবগুলো পালক ঝেড়ে ফেলে নতুন পালক গজায়। এতে করে কেবল ৩ থেকে ৪ সপ্তাহ সময়ের জন্য এদের উড্ডয়নহীন থাকতে হয়। ১১টি প্রজাতির পাখি এই প্রক্রিয়ায় পালক খসিয়ে থাকে, যেমন: মাছরাঙা, গ্রীবসহ অধিকাংশ সাঁতার-কাটা পাখি।
কোকিল পাখি একটি বিশেষ প্রক্রিয়ায় পাখনার পালক খসিয়ে থাকে। সাধারণভাবে প্রথমে তারা বিজোড় নম্বরযুক্ত প্রাইমারি পালকগুলো ঝরিয়ে থাকে অতঃপর তারা জোড় নম্বরের পালকগুলো ঝরায়। তবে তাদের জীবন ইতিহাসের উপর নির্ভর করে এই প্রক্রিয়া ভিন্নতর হতে পারে।
বৃক্ষে বসবাসকারী কাঠঠোকরারা তাদের লেজের ওপর বিশেষ করে লেজের মাঝের একজোড়া রেকট্রাইসিস-এর ওপর অনেকাংশে নির্ভরশীল; যেহেতু তারা গাছের কাণ্ড থেকে পোকামাকড় খাওয়ার সময় কাণ্ডে লেজ দ্বারা ঠেস দিয়ে ভারসাম্য রক্ষা করে। এদের লেজের মোল্ট একটি বিশেষ প্রক্রিয়ায় হয়ে থাকে। কেন্দ্রের রেকট্রাইসিস জোড়ার পালকদ্বয় প্রথমে না খসে এদের পরবর্তী অর্থ্যাৎ ২য় জোড়া রেকট্রাইসিস আগে খসে পড়ে (R2 পালকজোড়া)। (Celeus এবং Dendropicos গণের প্রজাতিগুলোতে ৩য় রেকট্রাইসিস পালকদ্বয় থেকে মোল্ট আরম্ভ হয়)। এরূপে উপরোল্লিখিত প্রক্রিয়ায় লেজের অন্যান্য রেকট্রাইসিস পালক ঝরে আবার নতুন পালক দ্বারা প্রতিস্থাপিত হয়, কেবল তখনই মাঝের রেকট্রাইসিস জোড়ার মোল্ট শুরু হয়; এতে করে নতুন বর্ধনশীল পালকদুটি সুরক্ষিত থাকে, যেহেতু তারা অন্য পালক দ্বারা আবৃত থাকে; এবং এসময় নতুন করে গড়ে ওঠা লেজটির সবচেয়ে গুরুত্বপূর্ণ কেন্দ্রীয় পালকদ্বয়ের অভাব অন্যান্য পালকসমূহ পূরণ করে থাকে। মাটি থেকে আহার করা কাঠঠোকরাদের পুচ্ছে এই বিশেষ পরিবর্তিত মোল্টের প্রক্রিয়া লক্ষ্য করা যায় না, বরং এরা অন্যান্য পাখির ন্যায় কেন্দ্রের পালকদ্বয় থেকেই মোল্ট শুরু করে।
পাখির বয়স ভেদে ওড়ার পালকসমূহের পার্থক্য
অনেক ক্ষেত্রে একই প্রজাতির প্রাপ্তবয়স্ক ও অপ্রাপ্তবয়স্ক পাখিদের রেমিজিস ও রেকট্রাইসিস পালকসমূহতে উল্লেকযোগ্য পার্থক্য দেখা যায়। অপ্রাপ্তবয়স্ক পাখিদের দেহের সমস্ত পালক একই সাথে বেড়ে ওঠে, এতে এদের দেহে শক্তির চাহিদার ওপর চাপ পড়ে। ফলে এদের পালকসমূহ নরম হয়ে থাকে এবং এর গুণগত মান প্রাপ্তবয়স্ক পাখির পালকের চেয়ে খারাপ হয় (কারণ প্রাপ্তবয়স্ক পাখিতে এ পালকগুলো বেড়ে ওঠার জন্যে প্রচুর সময় পায়)। ফলে অপ্রাপ্তবয়স্ক পাখিদের পালক সহজেই জীর্ণ হয়ে পড়ে।
পাখির পালকের বৃদ্ধির হার সবসময় এক থাকে না, এই বৃদ্ধির তারতম্য পাখির পরিণত পালক পর্যবেক্ষণ করলে বোঝা যায়- পরিণত পালকে হালকা এবং গাঢ় রঙের রেখা দেখা যায়, প্রতিটি রেখা কমবেশি ২৪ ঘণ্টা সময় নিয়ে বৃদ্ধি পায়, তাই একেকটি হালকা ও গাঢ় রেখার প্রস্থ দেখে ঐ দিনে পাখির পুষ্টিগত অবস্থা কী ছিল তা নির্ণয় করা যায়। এই পদ্ধতিটির নাম ptilochronology ।
সাধারণতঃ তরুণ পাখিদের পালকসমূহ সরু ও এর ডগা তীক্ষ্ণ হয়ে থাকে। পাখির উড্ডয়নের সময় তা আরো স্পষ্ট বোঝা যায়, বিশেষ করে শিকারি পাখিদের ক্ষেত্রে। পালকগুলোর সরু ডগার কারণে তরুণ পাখিদের পাখনার পশ্চাৎ ধার খাঁজকাটা হয়ে থাকে। অপরপক্ষে প্রাপ্তবয়স্ক পাখিদের পাখনার ধার মসৃণ হয়। আবার তরুণ পাখিদের সবগুলো পালক একই সময়ে বেড়ে ওঠার দরুন এরা সমান দৈর্ঘ্য বিশিষ্ট হয়। অপরদিকে প্রাপ্তবয়স্ক পাখিদের পালকের দৈর্ঘ্যে বৈচিত্র দেখা যায়, যেহেতু এদের একেকটি একেক সময়ে ঝরে নতুন করে বেড়ে ওঠে (মোল্ট হয়)।
পাখিদের, বিশেষ করে শিকারি পাখিদের প্রাপ্তবয়স্ক ও তরুণ পাখিদের ওড়ার পালকসমূহের দৈর্ঘ্যে উল্লেখযোগ্য পার্থক্য দেখা যায়। কতিপয় প্রজাতির তরুণ পাখিদের রেকট্রাইসিস পালক, প্রাপ্তবয়স্ক পাখিদের তুলনায় অপেক্ষাকৃত দীর্ঘ্য এবং পাখনা অপেক্ষাকৃত খাট ও চওড়া হয়ে থাকে (পাখনার বাইরের প্রান্তের প্রাইমারি পালকসমূহ ক্ষুদ্রতর এবং ভেতরের দিকের প্রাইমারিসমূহ এবং সেকেন্ডারি পালকসমূহ দীর্ঘতর হয়ে থাকে) । যদিও এর প্রচুর ব্যতিক্রমও রয়েছে। লম্বা লেজবিশিষ্ট বিভিন্ন পাখি, যেমন সোয়ালো টেইল্‌ড চিল পাখির (swallow-tailed kite), সেক্রেটারি পাখি এবং ইউরোপীয় হানি বাজার্ড (বাজ) পাখিদের তরুণদের রেকট্রাইসিস প্রাপ্তবয়স্কদের থেকে ছোট হয়। ধারণা করা হয় এই দীর্ঘ রেকট্রাইসিস পালক তরুণ পাখিদের উড়তে বিশেষ সহায়তা করে, কেননা তরুণ পাখিদের ওড়ার অভিজ্ঞতা না থাকায় এবং তাদের ওড়ার পেশীসমূহ অপেক্ষাকৃত দূর্বল হওয়াতে এদের প্রথম প্রথম উড্ডয়নে বেগ পেতে হয়।
পাখনা সংকেত
একটি পাখির পাখনা সংকেত নির্ণয় করার জন্য, এর সর্বাপেক্ষা বাইরের প্রাইমারি পালক থেকে এর সর্ববৃহৎ ঢাকনি পালক (যে পালকগুলো প্রাইমারি পালকগুলোর ডাঁটাকে আবৃত করে রাখে) এর মধ্যবর্তী দূরত্ব কত মিলিমিটার তা পরিমাপ করতে হবে। প্রাইমারি পালক এর বৃহত্তম ঢাকনি পালককে ছাড়িয়ে গেলে এই সংখ্যাটি ধনাত্মক হবে, নতুবা যদি ঢাকনি পালক তার প্রাইমারি পালককে সম্পূর্ণ ঢেকে ফেলে তবে এই সংখ্যাটি ঋণাত্মক হবে। অতঃপর পাখির দীর্ঘতম প্রাইমারি পালক কোনটি তা চিহ্নিত করতে হবে এবং এর সাথে অন্যান্য প্রাইমারি পালক এবং দীর্ঘতম সেকেন্ডারি পালকের দৈর্ঘ্যের ব্যবধান কত তা পরিমাপ করতে হবে (মিলিমিটারে)। কোনো প্রাইমারিতে নচ কিংবা ইমার্জিনেশন থাকলে তা উল্লেখ করতে হবে এবং পাখনার প্রান্ত থেকে নচের দূরত্ব ও এর গভীরতা কত তা পরিমাপ করতে হবে। সকল পরিমাপ করতে হবে পাখির পাখনা ভাজ করা অবস্থায় যাতে করে পালকসমূহের আপেক্ষিক অবস্থান ঠিক থাকে।
একই প্রজাতির ভিন্ন ভিন্ন পাখির পাখনা সংকেত ভিন্ন হতে পারে। আবার পালক ঝরে পড়ার জন্যে এবং তা আবার নতুন করে গজানোর কারণেও এই সংকেতের তারতম্য হতে পারে। এমনকি নিকটবর্তী প্রজাতির পাখিদের পাখনা সংকেতেও ব্যপক তারতম্য দেখা যেতে পারে।
প্রাইমারি পালকের বিস্তার
পাখির দীর্ঘতম প্রাইমারি এর দীর্ঘতম সেকেন্ডারি থেকে (বা টার্শিয়াল থেকে) ডানা ভাঁজ করা অবস্থায় যতদূর পর্যন্ত বিস্তৃত থাকে তার পরিমাপকে প্রাইমারি বিস্তার (Primary extension অথবা primary projection) বলে। পাখনা সংকেতের ন্যায় প্রাইমারি বিস্তারও একই পালক-গঠনের ভিন্ন ভিন্ন পাখির মধ্যে তারতম্য নির্দেশ করার জন্য প্রয়োজনীয়। কিন্তু এর পরিমাপ করতে পাখনা সংকেত পরিমাপের ন্যায় পাখিটিকে হাতে না নিলেও চলে। বরং এই পরিমাপটি বিভিন্ন প্রজাতির মধ্যকার আপেক্ষিক একটি পরিমাপ। কোন কোন প্রজাতির প্রাইমারি বিস্তার দীর্ঘ আবার কোন কোন প্রজাতিতে তা খাটো হয়ে থাকে। Empidonax গণের ফ্লাইক্যাচার পাখিদের মধ্যে ডাস্কি ফ্লাইক্যাচার প্রাইমারি বিস্তার এর নিকটবর্তী প্রজাতি হ্যামন্ড্‌স ফ্লাইক্যাচার পাখির প্রাইমারি বিস্তার অপেক্ষা অনেকটা কম হয়। একইভাবে ইউরোপীয় চাতক পাখির প্রাইমারি বিস্তার দীর্ঘ কিন্তু এর নিকটবর্তী প্রজাতি প্রাচ্যের চাতকের প্রাইমারি বিস্তার ছোট হয়ে থাকে।
সাধারণভাবে, যেসব প্রজাতির পাখি দূরদূরান্তে ভ্রমণ (migration) করে তাদের প্রাইমারি বিস্তার অন্যান্য পাখি যারা দূরে ভ্রমণ করে না কিংবা স্বল্প দূরত্বে ভ্রমণ করে, তাদের প্রাইমারি বিস্তার অপেক্ষা দীর্ঘতর হয়ে থাকে।
রাধা কৃষ্ণ (চলচ্চিত্র)
রাধা কৃষ্ণ ১৯৯২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মতিন রহমান। এতে শ্রেষ্ঠাংশে অভিনয় করেছেন ইলিয়াস কাঞ্চন, রোজিনা, আনোয়ারা, আমির সিরাজী প্রমুখ। এতে অভিনয়ের মাধ্যমে শ্রেষ্ঠ পার্শ্বচরিত্রে অভিনেত্রী হিসেবে আনোয়ারা ও গানে কণ্ঠ দিয়ে শ্রেষ্ঠ নারী কণ্ঠশিল্পী হিসেবে সাবিনা ইয়াসমিন জাতীয় চলচ্চিত্র পুরস্কার পান।
সঙ্গীত
রাধা কৃষ্ণ ছায়াছবির গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা।
৯ শ্রাবণ
জন্ম
১০ ই নভেম্বর ১৯৯৩ খ্রিঃ
লাহোর ফ্যাশন উইক
লাহোর ফ্যাশন উইক পাকিস্তানের দ্বিতীয় বৃহত্তম ফ্যাশন সপ্তাহ অনুষ্ঠান ( করাচি ফ্যাশন সপ্তাহের পরে) যা লাহোর শহরে প্রতি বছর অনুষ্ঠিত হয়। এটি পাকিস্তানের সাংস্কৃতিক এবং ফ্যাশন রাজধানী হিসাবেও বিবেচিত হয়।  বিখ্যাত পাকিস্তানি ফ্যাশন ডিজাইনার মেহমুদ ভাট্টি ফ্যাশন সপ্তাহের প্রশংসা করেছেন এবং এটিকে "ভয় কাটিয়ে তোলার জন্য চরমপন্থীদের নিষ্ফল প্রচেষ্টা" এর একটি প্রত্যুত্তর বলে অভিহিত করেছেন। ব্রাইডাল কউচার সপ্তাহের এক ফ্যাশন শোতে মোট ১৩ জন ফ্যাশন ডিজাইনার এবং ৩৩ জন মডেল অংশ নিয়েছিলেন। ব্রাইডাল কৌচার সপ্তাহ ৩৬০ ২০১১-এ স্পনসর করেছিল পাকিস্তানের অন্যতম শীর্ষস্থানীয় শ্যাম্পু প্যান্টেইন এবং স্টাইল ৩৬০, পাকিস্তানের একমাত্র ফ্যাশন চ্যানেলের আয়োজনে। ঐতিহ্যবাহী ফ্যাশন শো ছাড়াও, ব্রাইডাল কাউচার সপ্তাহের প্রথম  ফিয়া নৃত্য পরিবেশন অন্তর্ভুক্ত করেছিল যা সবার নিকটে প্রশংসিত হয়েছিল।
এম-২৯৪ (মিশিগান হাইওয়ে)
এম-২৯৪ হল যুক্তরাষ্ট্রের মিশিগান অঙ্গরাজ্যের ক্যালহান কাউন্টির একটি রাষ্ট্রীয় ট্রাঙ্কলাইন মহাসড়ক। একটি অল্প সংখ্যক মহাসড়কের একটি যা ১৯৯৮ সালে গভর্নর জন ইনলার সময়কালে যুক্তকরণ উদ্যোগের প্রক্রিয়ার ফলে প্রতিষ্ঠিত বা পুনঃনির্মাণ করা হয়। এম-২৯৪ ইন্টারস্টেট ১৯৪ (আই-১৯৪) থেকে থেকে প্রায় দুই মাইল (৩.২ কিমি) পূর্বে এবং ব্যাটেল ক্রিকের দক্ষিণ-পূর্বে আই-১৯৪ সাথে এম-৯৬ সংযোগ করেছে।
রুটের বর্ণনা
এম-২৯৪ উত্তরে ব্রিডলি লেক রোড বরাবর আই-৯৪ এর দিকে ১০০ বাণিজ্যিক এলাকার মধ্য দিয়ে রাস্তাটি গিয়েছে। এই বাণিজ্যিক এলাকাটির আগের আশপপাশের জমি কম দূরত্বের হওয়ার জন্য উন্নত করা হয়নি এবং সড়কটি কিছু বন ও অরণ্যর মধ্যদিয়ে গিয়েছে। গোল্ডেন এভিনিউ এর সঙ্গে সাথে উত্তরে, এম-৯৬ (কলাম্বিয়া এভিনিউ) এর পূর্ব দিক দিয়ে হাইওয়েটি একটি আবাসিক এলাকার পাশ দিয়ে গেছে।
হাইওয়েটি সম্পূর্ণভাবে ইমমেট টাউনশীপ এর মধ্যদিয়ে দক্ষিণ-পূর্ব দিকের ব্যাটল ক্রিক এর দিকে গেছে। ২০১০ সালেগোল্ডেন এভিনিউ এর দ্য মিশিগান ডিপার্টমেন্ট অব ট্রান্সপোর্টেশন (এমডিওটি) এর করা একটি ট্রাফিক জরিপ অনুযায়ী ট্রান্কলাইনে গড় বার্ষিক দৈনিক দক্ষিণে ৬,০৬৮ যানবাহন এবং উত্তরে ৫,৭২৮ যানবাহন সকল ট্রাফিক বহন করে। যদিও এটি দেশের অর্থনীতি, প্রতিরক্ষা, এবং চলাফেরার করার গুরুত্বপূর্ণ একটি হাইওয়ে সিস্টেম তবুও হাইওয়েটি, জাতীয় হাইওয়ে সিস্টেম এর অংশ হিসাবে অন্তর্ভুক্ত করা হয় নি।
ইতিহাস
ব্রিটলী লেক রোড অক্টোবর ৩১, ১৯৯৮ সালে জুরিসডিকশান স্ট্রেট এ স্থানান্তর করা হয়। নতুন হাইওয়েটি এমডিওটি দ্বারা এম-২৯৪ নামে আখ্যায়িত করা হয় এবং ১৯৯৯ সালে প্রথম রাষ্ট্রের মানচিত্রে রাস্তাটি অন্তর্ভুক্ত করা হয়। এখনও রাউটিং থেকে অপরিবর্তিত রয়েছে।
অনুকৃতি ভাস
অনুকৃতি ভাস (জন্ম ২৮ সেপ্টেম্বর ১৯৯৮) একজন ভারতীয় মডেল এবং সৌন্দর্য প্রতিযোগিতার শিরোপাধারী, যিনি ফেমিনা মিস ইন্ডিয়া ২০১৮ এর মুকুট পেয়েছিলেন। তিনি ৮ ডিসেম্বর ২০১৮-এ চীনের সানিয়ায় অনুষ্ঠিত মিস ওয়ার্ল্ড প্রতিযোগিতার ৬৮তম সংস্করণে ভারতের প্রতিনিধিত্ব করেছিলেন, যেখানে তিনি শীর্ষ ৩০-এ স্থান পেয়েছিলেন।
আরতি অঙ্কলিকর-টিকেকর
আরতি অঙ্কলিকর-টিকেকর (জন্ম ২৭ জানুয়ারি ১৯৬৩) হলেন একজন হিন্দুস্তানি শাস্ত্রীয় সংগীতশিল্পী ও নেপথ্য সঙ্গীতশিল্পী। তিনি মূলত মারাঠি, কঙ্কনি ও হিন্দি ভাষার চলচ্চিত্রে গান করে থাকেন। তিনি তাঁর উচ্চগ্রাম গায়কী ও ধরনের জন্য সুপরিচিত। তিনি শ্যাম বেনেগলের সরদারী বেগম (১৯৯৬) চলচ্চিত্রের প্রধান নেপথ্য সঙ্গীতশিল্পী ছিলেন। তিনি কঙ্কনি ভাষার অন্তরনাদ (২০০৬) চলচ্চিত্র এবং মারাঠি ভাষার সংহিতা (২০১৩) চলচ্চিত্রের গানে কণ্ঠ দিয়ে দুইবার শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন। এছাড়া তিনি দে ধাক্কা (২০০৮) চলচ্চিত্রের গানে কণ্ঠ দিয়ে একবার মহারাষ্ট্র রাজ্য চলচ্চিত্র পুরস্কার অর্জন করেন।
আরতি চলচ্চিত্রের পাশাপাশি অডিও ক্যাসেট ও সিডি রেকর্ডিং-এর জন্য গান করে থাকেন। তাঁর উল্লেখযোগ্য অ্যালবামগুলি হল তেজোমায় নেদব্রহ্ম ও রাগ-রং। তাঁর স্বামী চলচ্চিত্র অভিনেতা উদয় টিকেকর এবং কন্যা একজন অভিনেত্রী স্বানন্দী টিকেকর।
প্রারম্ভিক জীবন
আরতি ১৯৬৩ সালের ২৭শে জানুয়ারি কর্ণাটক রাজ্যের বিজাপুরে জন্মগ্রহণ করেন। তাঁর পিতামাতা পেশাদার না হলেও হিন্দুস্তানি শাস্ত্রীয় সংগীতে আগ্রহী ছিলেন। শৈশবে তিনি নার্সারি ছড়া আবৃতি করতেন এবং মায়ের নিকট থেকে গান শিখতেন। ছয় বছর বয়সে তিনি তাঁর প্রথম সঙ্গীত শিক্ষক বিজয়া জোগলেকরের নিকট সঙ্গীত শিক্ষা শুরু করেন। তাঁর পরবর্তী সঙ্গীত গুরু ছিলেন বসন্তরাও কুলকার্নি। সঙ্গীতে তাঁর দক্ষতা বাড়তে থাকলে তিনি তাঁর পরবর্তী গুরু কিশোরী আমনকরের নিকট শিক্ষা গ্রহণ করেন। দশম শ্রেণিতে থাকাবস্থায় তিনি সঙ্গীতেই কর্মজীবন প্রতিষ্ঠার সিদ্ধান্ত নেন।
কর্মজীবন
আরতি শ্যাম বেনেগলের সঙ্গীতধর্মী চলচ্চিত্র সরদারী বেগম (১৯৯৬)-এ প্রধান নেপথ্য সঙ্গীতশিল্পী হিসেবে কণ্ঠ প্রদান করেন। ২০০৬ সালে একজন শাস্ত্রীয় সঙ্গীতজ্ঞের জীবনী-ভিত্তিক রাজেন্দ্র তলকের কঙ্কনি ভাষার অন্তরনাদ চলচ্চিত্রের গানে কণ্ঠ দিয়ে তিনি শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন। অঞ্জলি মারাঠের পর তিনি পুনের দ্বিতীয় গায়িকা হিসেবে এই পুরস্কার লাভ করেন। তিনি দে ধাক্কা (২০০৮) চলচ্চিত্রের গানে কণ্ঠ দিয়ে মহারাষ্ট্র রাজ্য চলচ্চিত্র পুরস্কার অর্জন করেন। ২০১৩ সালে সুমিত্রা ভবে'র মারাঠি ভাষার সংহিতা চলচ্চিত্রের "পালকেঁ না মুন্ডোঁ" গানে কণ্ঠ দিয়ে দ্বিতীয়বার শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন।
ব্যক্তিগত জীবন
আরতি মারাঠি অভিনেতা উদয় টিকেকরের সাথে বিবাহ বন্ধনে আবদ্ধ হন। তাঁদের কন্যা স্বানন্দী টিকেকর একজন অভিনেত্রী।
নরেন সনোয়াল
নরেন সনোয়াল (জন্ম: ১০ ফেব্রুয়ারি ১৯৬০, দিঘোলা পথের, নাহরকাটিয়া) আসামের অসম গণ পরিষদের একজন রাজনীতিবিদ। তিনি ৫ম স্ট্যান্ডার্ট পাস। তিনি ২০১৬ সালে নাহারকাটিয়া আসন থেকে আসাম বিধানসভা নির্বাচনে নির্বাচিত হয়েছিলেন।
১২২৮
১২২৮ গ্রেগরীয় বর্ষপঞ্জির একটি অধিবর্ষ।
ভুটানের সীমান্ত
ভুটানের শুধু ভারত ও চীন দুটি দেশের সাথে সীমান্ত রয়েছে। স্থলবেষ্টিত রাষ্ট্র ভুটানের কোন সামুদ্রিক সীমানা নেই।
স্থল সীমান্ত
ভারত ও চীনের সাথে ভুটানের স্থল সীমান্ত বিদ্যমান রয়েছে।
বিবাদ
চীনের সাথে ভুটানের খুব কম জমি সংক্রান্ত বিতর্ক রয়েছে। আনুমানিক ১৯১১ সালের পরে অল্প সময়ের জন্য চীন প্রজাতন্ত্র সরকারিভাবে ভুটানের একটা অংশ নিজেদের দাবি করে। ১৯৪৯ সালের চীনা গৃহযুদ্ধে চীনা কমিউনিস্ট পার্টি চীনের মূলভূখণ্ডের নিয়ন্ত্রণ নেওয়া পর ভুটানের অংশের উপর তাদের দাবি অব্যাহত থাকে। মাও সে তুং চীনা বিপ্লব এবং কমিউনিস্ট পার্টি-এর আসল ১৯৩৯ সালের সংস্করণে ঘোষণা করেন যে "চীনের সঠিক সীমারেখার মধ্যে থাকবে বার্মা, ভুটান এবং নেপাল"। নিজের তিব্বতের পাঁচ আঙ্গুল নীতিতে তিনি ভুটানকে তিব্বত তথা চীনের অংশ বলে নির্দেশ করেন। ১৯৫৯ সালে চীন চীনের সংক্ষিপ্ত ইতিহাস-এ একটি মানচিত্র প্রকাশ করে যেখানে যেখানে ভুটানের উল্লেখযোগ্য অংশের পাশাপাশি অন্যান্য দেশগুলো তাদের আঞ্চলিক দাবির অন্তর্ভুক্ত ছিল। ১৯৯৮ সালে ভুটান সীমান্তে শান্তিপূর্ণ সহাবস্থান বজায় রাখার জন্য চীনের সাথে দ্বিপাক্ষিক চুক্তি করে। চুক্তিপত্রে চীন ভুটানের সার্বভৌমত্ব এবং আঞ্চলিক অখণ্ডতার প্রতি সম্মাননা নিশ্চিত করে এবং উভয় পক্ষই শান্তিপূর্ণ সহাবস্থানের পাঁচটি নীতির উপর ভিত্তি করে সম্পর্ক গড়ে তুলতে চেয়েছিল। যদিও, ভুটানের অঞ্চলের উপর চীনের সড়ক নির্মাণ ১৯৯৮ সালের চুক্তিপত্র লঙ্ঘন হওয়ায় তা একাধিক দেশের মাঝে উত্তেজনা উস্কে দেয়। যদিও ২০০২ সালে চীন বলে যে বিতর্কিত ভূমিটির মালিকানা চীনের এবং তাদের দাবির স্বপক্ষে প্রমাণ রয়েছে, আলোচনার পর দুটি দেশ অন্তর্বর্তী চুক্তিতে পৌঁছায়। ২০২০ এর ২ জুন তারিখে চীন অঞ্চলের উপর নতুন একটি বিতর্কের অবতারণা করে যা কখনো পূর্ববর্তী আলোচনায় তুলে ধরা হয়নি। বৈশ্বিক পরিবেশ সুবিধার ভার্চুয়াল সভায়, চীন পূর্ব ভুটানের ট্রাশিগাং জেলার সাক্টেং বন্যপ্রাণী অভয়ারণ্যের জন্য একটি অনুদানে আপত্তি জানিয়ে দাবি করে যে উক্ত এলাকাটি বিতর্কিত।
ভারতের সঙ্গে ভুটানের কোনো সীমান্ত বিরোধ নেই।
পরিবহন এবং ক্রসিং
ভুটান এবং ভারতের মধ্যকার সীমান্তই ভুটানে প্রবেশের একমাত্র স্থল সীমান্ত ক্রসিং, কেননা চীনের সাথে সীমান্ত সম্পূর্ণভাবে বন্ধ রয়েছে। বিদেশী নাগরিকদের জন্য একক এন্ট্রি পয়েন্ট ভারতের পশ্চিমবঙ্গ রাজ্যের আলিপুরদুয়ার জেলার জয়গাঁও, এবং দক্ষিণ পশ্চিম ভুটানের ফুন্টশোলিং শহরের মধ্যে অবস্থিত।
এক্সপ্রেস ট্রেন
এক্সপ্রেস ও মেইল ট্রেনের পার্থক্য
এক্সপ্রেস ও মেইল ট্রেনে বর্তমানে আর পার্থক্য না থাকলেও এক সময়ে ছিল। তখন মেল গাড়ির বাকি কামরার সঙ্গে ডাক বাক্সের রঙের মতো একটি লাল রঙের কামরা যুক্ত থাকত। কামরার বাইরে লেখা থাকত আর এম এস বা রেলওয়ে মেল সার্ভিস। ভারতীয় ডাক বিভাগের সঙ্গে ভারতীয় রেলের যৌথ সহযোগিতায় চিঠিপত্রের আদান-প্রদান চলত এই কামরার মাধ্যমে। তখন যে ট্রেনের সঙ্গে এই কামরা যুক্ত থাকত তারা একটু কুলিন পর্যায়ের ছিল। তবে সেই কৌলিন্যের দিন এখন আর নেই। এখন এক্সপ্রেস ও মেইল ট্রেনে কোনও তফাৎ নেই। আবার এখন এমনও এক্সপ্রেস ট্রেন আছে যাতে আর এম এস কামরা আছে। মোটামুটি ভাবে গত শতকের ৭০ দশকের পর থেকে মেল ট্রেনের সঙ্গে বিশেষ ভাবে আর এম এস কামরা যুক্ত হওয়ার বিষয়টি উঠে যেতে শুরু করে এবং প্রয়োজনের নিরিখে এক্সপ্রেস ট্রেনের সঙ্গেও আর এম এস যুক্ত হতে থাকে। তাই আজকের দিনে এই দুই ট্রেনে কোনও তফাৎই নেই।